विट्टल रिफ्रेश कैप (Vittel Refresh Cap)- पेयजल ब्रैंड विट्टेल और ओगिलवी पेरिस एजेंसी (Ogilvy Paris Agency) ने इस रिफ्रेश कैप को मिलकर बनाया है। रिफ्रेश कैप आपको देर तक बिना पानी पिए नहीं रहने देती है। ज्यादातर लोग कार्यस्थलों पर पानी की बोतल ले तो जाते हैं, लेकिन समय-समय पर उसे पीना भूल जाते हैं। इस बोतल में ख़ास यह है कि अगर एक बार पानी पीकर वापस इसका ढक्कन (कैप) लगाते हैं तो इसमें टाइमर शुरू हो जाता है और एक घंटे बाद आपको छोटे से झंडे द्वारा बताता है कि पानी पीने का समय आ गया। इस तरह निरंतर समय समय पर पानी पीना शरीर में पानी की आवश्यकता को पूरा करता है, साथ ही लोगों को और अधिक पानी पीने के लिए भी प्रेरित करता है।